৭৫ বছর বয়সী জুমা ২০০৯ সাল থেকে প্রেসিডেন্টের দায়িত্ব পালন করে আসছেন। দুর্নীতির অভিযোগে তাঁর পদত্যাগের দাবি উঠেছে দেশটিতে। এ ছাড়া দেশে অর্থনৈতিক বিপর্যয় এবং রেকর্ড পরিমাণ বেকারত্ব থাকা সত্ত্বেও বেশ কয়েকটি মামলাও মোকাবেলা করতে হচ্ছে তাঁকে। জুমার শাসন থেকে মুক্তি পেতে তাঁর দল এএনসি সাধারণ জনগণের পাশাপাশি দলের সমর্থকদের চাপের মুখে রয়েছে। রাজনৈতিক বিশ্লেষক রালফ মাথেকগা বলেন, ‘এএনসি কোণঠাসা হয়ে পড়েছে। এখন তাদের মাথাচাড়া দিয়ে উঠতে হবে এবং চূড়ান্ত সিদ্ধান্ত নিতে হবে। আমার মনে হয় এই সপ্তাহে তারা কোনো একটা কিছুর ঘোষণা দেবে।’ সূত্র : এএফপি।